രാജ്യത്ത് കൊവിഡ് കേസുകളില് നേരിയ കുറവ് പോസിറ്റിവിറ്റി നിരക്ക് 2.76 രാജ്യത്തെ രോഗമുക്തി നിരക്ക് 97.44 ശതമാനമാണ്. തുടര്ച്ചായായ ഏഴാം ദിവസവും പ്രതിദിന പോസിറ്റിവിറ്റി നിരക്ക് മൂന്ന് ശതമാനത്തില് താഴെയാണ്. ന്യൂഡല്ഹി: കേന്ദ്ര ആരോഗ്യ മന്ത്രാലയത്തിന്റെ കണക്കുകള് പ്രകാരം രാജ്യത്ത് കൊവിഡ് കേസുകളില് നേരിയ കുറവ് രേഖപ്പെടുത്തി. കഴിഞ്ഞ ദിവസം 38,948 പേര്ക്കാണ് കൊവിഡ് സ്ഥിരീകരിച്ചത്. 43,903 പേരാണ് രോഗം ഭേദമായി ആശുപത്രി വിട്ടതെന്നും ആരോഗ്യ മന്ത്രാലയത്തിന്റെ കണക്കില് പറയുന്നു. രാജ്യത്തെ രോഗമുക്തി നിരക്ക് 97.44 ശതമാനമാണ്. തുടര്ച്ചായായ ഏഴാം ദിവസവും പ്രതിദിന പോസിറ്റിവിറ്റി നിരക്ക് മൂന്ന് ശതമാനത്തില് താഴെയാണ്. നിലവില് രാജ്യത്തെ പോസിറ്റിവിറ്റി നിരക്ക് 2.76 ആണ്. അതേസമയം, വിവിധ സംസ്ഥാനങ്ങളിലായി ചികിത്സയില് കഴിയുന്നവരുടെ എണ്ണം 4,04,874 ആണ് . 219 മരണമാണ് കൊവിഡ് മൂലം രാജ്യത്ത് ഞായറാഴ്ച സംഭവിച്ചത്. ഇതുവരെ 68കോടി 75 ലക്ഷം പേര്ക്കാണ് വാക്സിന് നല്കിയിട്ടുള്ളത്.